SLAVNA MEDVEDJA ZASEDBA SICILIJE

animirana pustolovščina / La fameuse invasion des ours en Sicile / režija: Lorenzo Mattotti / scenarij: Thomas Bidegain, Jean-Luc Fromental, Lorenzo Mattotti, po knjigi Dina Buzzatija / 2019, Francija, Italija / distribucija: Fivia / 82’ / pripovedovanje v slovenščini, podnapisi, francoščina / 6+

KRATKA VSBEINA

Za tiste, ki imajo radi smeh, solze, legende in dogodivščine, Gedeone, pripovedovalec in glasbenik, princ komedije dell'arte ter deklica Almerina, pripovedujeta zgodbo …

Za tiste, ki imajo radi smeh, solze, legende in dogodivščine, Gedeone, pripovedovalec in glasbenik, princ komedije dell’arte ter njegova pomočnica, deklica Almerina, pripovedujeta zgodbo: Sicilija pred davnimi časi, ko so na planinah živeli medvedje. Kralj medvedov, Léonce, se v reki igra s sinom Toniem. Mladiček Tonio naenkrat izgine, ugrabijo ga lovci. Medvedje ga iščejo in zasedejo dolino, kjer živijo ljudje. S pomočjo čarovnika in medvedov Léonce končno najde svojega sina in prevzame vodenje človeške dežele. Toda kmalu spozna, da medvedje ne morejo živeti v deželi ljudi.

Priznani ilustrator, avtor stripov in animator Lorenzo Mattotti je film posnel po knjižni klasiki Dina Buzzatija iz štiridesetih let preteklega stoletja. Film sledi grafičnemu slogu knjige, z nadgrajeno izvirno estetiko, ki ponuja gledalcu na velikem platnu izjemen užitek.